

**MINISTRIA E DREJTËSISË**

**DREJTORIA E NDIHMËS JURIDIKE FALAS**

**Aneks 1**

**UDHËZUES MBI THIRRJEN PËR FINANCIMIN E ORGANIZATAVE JOFITIMPRURËSE TË AUTORIZUARA NGA MINISTRI I DREJTËSISË**

Drejtoria e Ndihmës Juridike Falas, në mbështetje të pikës 3 të nenit 15 të ligjit nr. 111/2017, “Për ndihmën juridike të garantuar nga shteti” si dhe të pikës 5 të Vendimit të Këshillit të Ministrave, nr. 110, datë 6.3.2019, *“Për përcaktimin e procedurave dhe të rregullave të përzgjedhjes së organizatave jofitimprurëse, të autorizuara për ofrimin e ndihmës juridike parësore të garantuar nga shteti, që përfitojnë financime nga buxheti i shtetit dhe mënyra e financimit të tyre”*, hap thirrjen për aplikime për projekte në fushën e ndihmës juridike parësore[[1]](#footnote-1) për 12 (dymbëdhjetë) organizatat jofitimprurëse të autorizuara nga Ministri i Drejtësisë.

Thirrja do të qëndrojë e hapur nga data **1 Mars 2021-15 Prill 2021.**

**Për t’u kualifikuar për të përfituar financime, organizatat jofitimprurëse të autorizuara duhet të plotësojnë kriteret e përgjithshme dhe të veçanta, si më poshtë vijon:**

* **Kritere të përgjithshme:**

1. Të kenë marrë autorizimin nga Ministri i Drejtësisë për ofrimin e ndihmës juridike parësore të garantuar nga shteti;
2. Të mos kenë dy burime të njëjta financimi për të njëjtin aktivitet;
3. Të mos ekzistojë ndonjë konflikt interesi që cenon zhvillimin e drejtë të procesit të përzgjedhjes me Drejtorinë e Ndihmës Juridike Falas.

* **Kritere të veçanta:**

1. Brenda datës **15 Prill 2021**, organizatat jofitimprurëse të autorizuara duhet të përcjellin projektpropozimin, i cili përmban të dhënat teknike-financiare për ofrimin e shërbimit, qëllimin, objektivat specifikë, aktivitetet, kalendarin e realizimit, rezultatet e synuara, përfituesit e drejtpërdrejtë;
2. Të dhëna për personelin, duke specifikuar detyrat dhe siguruar jetëshkrimin e tyre;
3. Të dëshmojnë se kanë përvojë përvojë në realizimin e shërbimeve të ngjashme, duke siguruar dokumente dhe të dhëna të realizimit të shërbimeve të ngjashme në të kaluarën.

**Pritoritet e thirrjes janë si më poshtë:**

**PRIORITETI - 1**

* *Sigurimi i shërbimeve të ndihmës juridike parësore për kategoritë përfituese të ligjit nr. 111/2017, “Për ndihmën juridike të garantuar nga shteti” në mënyrë profesionale, cilësore, efiçente dhe efektive.*

Organizata jofitimprurëse e autorizuar, përgjatë ushtrimit të veprimtarisë së saj do të ushtrojë një shumëllojshmëri shërbimesh ligjore në fushën e ndihmës juridike parësore si vijon:

i) dhënia e informacioneve në lidhje me sistemin ligjor të Republikës së Shqipërisë, aktet normative në fuqi, të drejtat dhe detyrimet e subjekteve të ligjit dhe metodat për ushtrimin e këtyre të drejtave në procesin gjyqësor dhe në atë jashtëgjyqësor;

ii) dhënia e këshillimit;

iii) dhënia e këshillimit mbi procedurat e ndërmjetësimit dhe zgjidhjeve alternative të mosmarrëveshjeve;

iv) dhënia e ndihmës në hartimin dhe përpilimin e dokumenteve të nevojshme për të vënë në lëvizje administratën shtetërore ose për të kërkuar ndihmë juridike dytësore;

v) përfaqësimi përpara organeve administrative; dhe

vi) dhënia e të gjitha formave të tjera të mbështetjes së nevojshme juridike që nuk përbëjnë ndihmë juridike dytësore.

Duke marrë në konsideratë numrin mesatar të rasteve të raportuara nga ofruesit e shërbimit të ndihmës juridike parësore, gjatë periudhës së zbatimit të këtij projekti duhet të synohet ofrimi i shërbimit të ndihmës juridike parësore për **300 qytetarë** (25 raste në muaj).

**PRIORITETI – 2**

* *Zhvillimi i aktiviteteve promovuese dhe edukimit ligjor të publikut në kuadër të ndërgjegjësimit të qytetarëve mbi shërbimin e ndihmës juridike parësore.*

Në kuadër të përmbushjes së këtij prioriteti, Organizata jofitimprurëse e autorizuar duhet të planifikojë një kalendar aktivitetesh duke specifikuar qëllimin dhe objektivat specifike të projektit sipas tabelës si vijon:

|  |  |  |  |  |
| --- | --- | --- | --- | --- |
| Muaji | Tema e aktivitetit | Qëllimi i aktivitetit | Target-grupi përfitues | Hapat e ndjekur |
| Qershor | 1.  2. |  |  |  |
| Korrik | 1.  2. |  |  |  |
| Gusht | 1.  2. |  |  |  |
| Shtator | 1.  2. |  |  |  |
| Tetor | 1.  2. |  |  |  |
| Nëntor | 1.  2. |  |  |  |
| Dhjetor | 1.  2. |  |  |  |

Duke marrë në konsideratë numrin mesatar të aktiviteteve ndërgjegjësuese të zhvilluara nga ofruesit e shërbimit të ndihmës juridike parësore, gjatë periudhës së zbatimit të këtij projekti duhet të synohet **zhvillimi i 24 aktiviteteve ndërgjegjësuese/edukimit ligjor të publikut**. (2 aktivitete në muaj).

**PRIORITETI - 3**

Bashkëpunimi proaktiv me Drejtorinë e Ndihmës Juridike Falas dhe ofruesit e tjerë të shërbimit të ndihmës juridike parësore në kuadër të forcimit dhe zhvillimit të sistemit të ndihmës juridike parësore (*krijimi i një rrjeti ndërinstitucional*).

**SHUMA MAKSIMALE E PROJEKTIT: Fondi total 8.000.000 lekë**

***Çdo organizatë jofitimprurëse e autorizuar e përzgjedhur nuk mund të përfitojë më shumë se 20% të buxhetit të planifikuar për financimin e dhënies së ndihmës juridike parësore të garantuar nga shteti nga organizatat jofitimprurëse.***

**KOHËZGJATJA E PROJEKTIT: 12 muaj**

**AFATET KOHORE TË THIRRJES**

* DORËZIMI I APLIKIMEVE **15 Prill 2021, ora 16:00**
* SHPALLJA E FITUESVE **Maj 2021**
* KOHA E ZBATIMIT TË PROJEKTEVE **Maj/Qershor 2021 e në vazhdim**

**VIZIBILITETI**

Organizatat jofitimprurëse që përfitojnë financim duhet të marrin të gjitha hapat e nevojshëm për të publikuar faktin që Ministria e Drejtësisë/Drejtoria e Ndihmës Juridike Falas ka financuar veprimin, si edhe do të përdorin në çdo moment logon e Ministrisë së Drejtësisë/Drejtorisë së Ndihmës Juridike Falas, duke bashkëvepruar me Drejtorinë e Zbatimit të Politikave dhe Administrimit të Ndihmës Parësore pranë Drejtorisë së Ndihmës Juridike Falas përpara çdo publikimi për ruajten e logos së Ministrisë, si edhe të përdorimit të formulës së mëposhtme në çdo raste botimesh, kurdoherë që do të nevojitet: “*Përmbajtja e këtij botimi është përgjegjësia e vetme e (organizatës jofitimprurëse) dhe nuk pasqyrojnë domosdoshmërisht mendimin e Drejtorisë së Ndihmës Juridike Falas”.*

**VËMENDJE:**

* Lejohen të aplikojnë vetëm organizata jo-fitimprurëse të autorizuara nga Ministri i Drejtësisë.
* Çdo organizatë jofitimprurëse e autorizuar e përzgjedhur nuk mund të përfitojë më shumë se 20% të buxhetit të planifikuar për financimin e dhënies së ndihmës juridike parësore të garantuar nga shteti nga organizatat jofitimprurëse.
* Në rast se gjatë zbatimit të projektit, rezulton dhe vërtetohet se ka patur paraqitje të dokumentacionit të rremë, të secilës prej dokumentave të kërkuara në këtë thirrjë, Drejtoria e Ndihmës Juridike Falas do të kërkojë kthimin e plotë të shumës së disbursuar, dhe do ta dergojë rastin për ndjekje penale.
* Organizata jofitimprurëse e autorizuar që përfiton financim ka për detyrë të aplikojë objektivat dhe prioritetet dhe garancitë e vizibilitetit, në përputhje me rregullat e Komunikimit dhe të Vizibilitetit të Ministrisë së Drejtësisë/ Drejtorisë së Ndihmës Juridike Falas.

**DOKUMENTET BASHKËLIDHUR**

Aneks 1: Udhëzuesi i Granteve

Aneks 2: Formulari i Aplikimit

Aneks 3: Formulari i Buxhetit

Aneks 4: Lista e dokumenteve

1. [↑](#footnote-ref-1)